KTC:ลั่นปีนี้ส่วนแบ่งการตลาดเพิ่มเป็น 15%โบรกฯแนะนำซื้อราคาเป้าหมาย 112 บาท
KTC คงมุมมองที่เป็นบวกหลังได้เข้าร่วมOppDay กับผู้บริหาร ในปี 2559 บริษัทตังเป้าที่จะเพิ่มส่วนแบ่งการตลาดของบัตรเครดิตจาก 10% เป็น 15% เพื่อที่จะมากลับมาเป็นผู้เล่นสามอันดับแรกในตลาด และทำให้สินเชื่อรวมเติบโต 12%
18 ก.พ. 2559

บล.กสิกรไทย ระบุในบทวิเคราะห์วันนี้(18.ก.พ. 58) ว่า บริษัท บัตรกรุงไทย จำกัด (มหาชน) หรือ KTC คงมุมมองที่เป็นบวกหลังได้เข้าร่วมOppDay กับผู้บริหาร โดยในปี 2559 บริษัทตังเป้าที่จะเพิ่มส่วนแบ่งการตลาดของบัตรเครดิตจาก 10% เป็น 15% เพื่อที่จะมากลับมาเป็นผู้เล่นสามอันดับแรกในตลาด และทำให้สินเชื่อรวมเติบโต 12%
โดย KTC ยังคงเดินหน้าทำการตลาดเพื่อกระตุ้นการใช้จ่ายต่อบัตรซึ่งประสบความสำเร็จในปีที่ผ่านมา ทั้งนี้ด้วยค่าใช้จ่ายการตลาดรวมถึงการปรับปรุงประสิทธิภาพภายใน อาจทำให้สัดส่วนค่าใช้จ่ายต่อรายได้เพิ่มขึ้นบ้าง และทำให้กำไรสุทธิเติบโตในปี 2559 โตเพียง 3% เทียบกับปี 2558 แต่มองว่ากลยุทธ์เพิ่มส่วนแบ่งการตลาดรวมถึงการเริ่มใช้โครงการอีเพย์เมนต์แห่งชาติ จะผลักดันให้กำไรเติบโตถึง 18% ในปี 2560 จึงยังคงประมาณการณ์เดิม ด้วยคำแนะนำซื้อ และราคาพื้นฐาน 112 บาท